open-index/open-wikipedia-markdown huggingface dataset:
Դմիտրի Կուլեբա

**Դմիտրի Կուլեբա** (, ), ուկրաինացի պետական գործիչ։ 2019 թվականի օգոստոսի 29-ից Ուկրաինայի եվրոպական և եվրատլանտյան ինտեգրման հարցերով փոխվարչապետ։

## Կենսագրություն
Ավարտել է Շևչենկոյի անվան համալսարան Կիևի ազգային համալսարանի Միջազգային հարաբերությունների ինստիտուտը, «միջազգային իրավունք» մասնագիտությամբ (2003 թվական)։ Իրավաբանական գիտությունների թեկնածու։ Տիրապետում է անգլերեն լեզվին։

2003 թվականից` Ուկրաինայի արտաքին գործերի նախարարության գլխավոր իրավաբանական խորհրդականի ծառայության կցորդ Кулеба Дмитро Іванович:

2004-2005 թվականներին Տարաս Շևչենկոյի անվան ՄՊՀ միջազգային հարաբերությունների ինստիտուտի միջազգային իրավունքի ամբիոնի ասպիրանտ։

2005 թվականին՝ Ուկրաինայի ԱԳՆ իրավաբանական ապահովման վարչության երրորդ քարտուղար։

2005-2009 թվականներին Վիեննայում միջազգային կազմակերպություններին առընթեր Ուկրաինայի մշտական ներկայացուցչության երրորդ, երկրորդ քարտուղար (Եվրոպայի անվտանգության և համագործակցության կազմակերպության հարցերով)։

2010-2012 թվականներին Ուկրաինայի արտաքին գործերի նախարարի քարտուղարության բաժնի առաջին քարտուղար, խորհրդական, բաժնի պետ։

2013 թվականին՝ Ուկրաինայի փոխվարչապետ Կոնստանտին Գրիշչենկոյի հումանիտար հարցերով խորհրդական։

2013 թվականից ղեկավարում է UART մշակութային դիվանագիտության հիմնադրամը։

2014 թվականի հունիսին աշխատանքի է վերադարձել արտաքին գործերի նախարարություն՝ նախարար Պավել Կլիմկինի հրավերով՝ ռազմավարական հաղորդակցությունների հարցերով հատուկ հանձնարարություններով դեսպանի պաշտոնում։ Նա զբաղվել է Ուկրաինայի ԱԳՆ-ի ռազմավարական կոմունիկացիաների ստեղծմամբ, նախարարության աշխատանքում հաղորդակցության ժամանակակից տեխնոլոգիաների ներդրմամբ և Ուկրաինայի հանրային դիվանագիտության ձևավորմամբ։

2016 թվականի ապրիլի 9-ին նշանակվել է Եվրոպայի խորհրդում Ուկրաինայի մշտական ներկայացուցիչ։ 2017 թվականի դեկտեմբերին համաշխարհային քաղաքականության ինստիտուտի հարցման արդյունքներով ճանաչվել է արտասահմանում Ուկրաինայի լավագույն դեսպան, որին մասնակցել են շուրջ 70 փորձագետներ։

2019 թվականի մարտի 1-ին գեղարվեստական զինանոցում ներկայացրեց իր «Պատերազմ հանուն իրականության.ինչպես հաղթել ֆեյքերի, ճշմարտության և համայնքների աշխարհում» գիրքը, որտեղ կիսվեց այն մտքերով, թե ինչպես պահել տեղեկատվական պաշտպանությունը և հաղթել կոմունիկատիվ պատերազմում։

2019 թվականի օգոստոսի 29-ից Ուկրաինայի փոխվարչապետ, Գոնչարուկի կառավարությունում եվրոպական և եվրոատլանտյան ինտեգրման հարցերով։

Եվրատլանտյան ինտեգրման համակարգման հարցերով հանձնաժողովի նախագահ։

## Ընտանիք

* Հայրը` Իվան Դմիտրիի Կուլեբա, ուկրաինացի դիվանագետ։
* Կինը` Եվգենյա Անատոլի Կուլեբան, «Քաղաք-այգի» հասարակական կազմակերպության հիմնադիրն ու ղեկավարը, հայտնի նախագծեր` Կիևի Միխայլովսկի փողոցում գտնվող երկնային հարյուրյակի պուրակը և Սլովյանսկում Շելկովիչի այգին։
* Երեխաները` Եգոր (2006 թվական), Լյուբովը (2011 թվական)։

## Ծանոթագրություններ

## Արտաքին հղումներ
* 
* Բլոգ *Українська правда*

Կատեգորիա:Իրավաբանական գիտությունների թեկնածուներ
Կատեգորիա:Դիվանագետներ այբբենական կարգով
Կատեգորիա:Ուկրաինացի դիվանագետներ
Կատեգորիա:Կիևի համալսարանի շրջանավարտներ
Կատեգորիա:Ուկրաինայի արտաքին գործերի նախարարներ
Կատեգորիա:21-րդ դարի իրավաբաններ
Կատեգորիա:«Ժողովրդի ծառա» կուսակցության անդամներ
Կատեգորիա:Ուկրաինայի քաղաքական գործիչներ
Ջոն Չեյզ (նկարիչ)

**Ջոն Չեյզ** (), բրիտանացի բնանկարիչ, որը նկարում էր ջրաներկով։

## Կյանք
Չեյզը ծնվել է 1810 թվականի փետրվարի 26-ին Ֆիցրոյի հրապարակի Ջոն փողոցում։ Երեխա ժամանակ որոշ հրահանգներ ստացել է Ջոն Կոնստեբլի կողմից, որից հետո սովորել է ճարտարապետություն։ Արվեստի նրա ամենավաղ փորձերը եղել է ինտերիերներ նկարազարդելը, ինչպիսիք են Վեստմինստերյան աբբայության մեջ Հենրի VII-ի մատուռը և Վինձոր դղյակում Սուրբ Ջորջի մատուռը։

1826 թվականին Սաֆֆոլկի փողոցում նա առաջին անգամ ցուցադրել է «Վեստմինստերյան աբբայության նավերի տեսքը» կտավը։ 1835 թվականին Չեյզն ընտրվել է Ջրաներկով նկարող նկարիչների նոր ընկերության (այժմ՝ Պիկադելլիում գտնվող Ջրաներկով նկարող նկարիչների թագավորական ինստիտուտ) անդամ։ Նրա դուստրը` Մարիան Էմմա Չեյզը, ծնվել է 1844 թվականին և սկզբնական պարապմունքներն անցել իր հայրիկի մոտ։ Նա դարձել է ջրաներկով նկարող հռչակավոր նկարչուհի։ Չեյզն ամուսնացել է երկու անգամ և ունեցել երեք  դուստր։ Մահացել է 1879 թվականի հունվարի 8-ին Ֆիցրոյի հրապարակ, Շարլոտի փողոց113 տուն հասցեում գտնվող իր բնակարանում։

## Աշխատանքներ
Չեյզի հետագա գործերում համակցված էին բնատեսարանը և ճարտարապետությունը, ինչպիսիք են սանդղավանդի վրա գտնվող տների շարքը, ավերված վանքերը, ամրոցները, առանձնատներն ու եկեղեցիները։ Նա հաճախ էր ցուցադրում Հադդոն Հոլլի տեսարանները, որոնք իր համար առանձնահատուկ հմայք ունեին։ Նրա նկարները, ընդհանուր առմամբ, բավականին փոքր չափերի էին։ Չեյզի հետևյալ աշխատանքները ցուցադրվել են ինստիտուտում․ 1872 թվականին՝ «Կապուլետի պատշգամբը Վերոնայում», «Երեկո Լիչֆիլդում», «Լեոնարդո դա Վինչիի արվեստանոցը Ֆոնտենբլոում», 1873 թվականին՝ «Լիչֆիլդի տաճարը Մինսթերի լճակից», «Ֆրանսիայի Չարթրես քաղաքի մայր տաճարի ճակատամուտքը», իսկ 1878 թվականին՝ «Լուդլոու դղյակը»։

1861 թվականին Չեյզը հեղինակել է«Գործնական տրակտատ ջրաներկով բնապատկերներ ու բնությունից գծանկարներ անելու վերաբերյալ» աշխատությունը, որի խմբագիրն էր  արվեստագիտության դոկտոր պատվելի Ջեյմս Հարիսը։

## Ծանոթագրություններ

Կատեգորիա:1810 ծնունդներ
Կատեգորիա:1879 մահեր
Կատեգորիա:Բրիտանացի նկարիչներ
Սեյշելյան կապույտ աղավնի

**Սեյշելյան կապույտ աղավնի** () կապույտ աղավնու երեք ժամանակակից տեսակներից մեկը։

## Արեալ
Սեյշելյան աղավնին կղզեխմբի էնդեմիկ է։ Ապրում են ոչ մեծ անտառներում, գրանիտով ծածկված ծովափերում։ Այս տեսակը կապույտ աղավնիների ամենատարածված տեսակն է։ Ընդգրկված է Հատուկ պահպանության մեջ՝ քիչ մտահոգող տեսակ է։

## Արտաքին տեսք
Թռչունի երկարությունը մոտ 25 սմ է, պոչը՝ մոտ 8 սմ։ Կրծքավանդակի և գլխի մի մասի փետուրը արծաթագույն-մոխրագույն է, գլխի մեծ մասը կարմիր է, կտուցը` մուգ նարնջագույն։ Փետուրների հիմնական գույնը գորշ կապույտ է։ Փետուրը բացակայում է ոտքերի մոմանման հատվածի, աչքի օղակների և այտերի մի մասի վրա։ Ոտքերը մուգ մոխրագույն են։

Այս թռչունների հիմնական սնունդը սերմերն են և ծառերի պտուղները։

Սովորաբար երկու ձու են դնում, որոնք վրա թւոխս են նստում 28 օր։ Ձագերը փետուրակալում են երկու շաբաթականից սկսած։

Գեղեցիկ փետուրների և պարզունակության համար հաճախ այս թռչունները գտնվում են թռչնաբուծարաններում։

## Պատկերասրահ

Պատկեր:Alectroenas pulcherrima -Seychelles-8-4c.jpg| Սեյշելյան կապույտ աղավնի 
Պատկեր:Alectroenas pulcherrima -Seychelles-8.jpg
Պատկեր:Seychelles Blue Pigeon.jpg
Պատկեր:FMIB 36504 Cascade, Mahe, Seychelles Home of Alectroenas pulcherrima.jpeg
Պատկեր:Extinctbirds1907 P22 Alectroenas nitidissima0325.png
Պատկեր:Extinctbirdsatte00roth 0325a.jpg


## Ծանոթագրություններ



Կատեգորիա:Աղավնիներ
Կատեգորիա:Աֆրիկայի թռչուններ
Կատեգորիա:Թռչունների տեսակներ
Կատեգորիա:Սեյշելյան կղզու թռչուններ
Սանա Ջավեդ

**Սանա Ջավեդ** (), պակիստանցի դերասանուհի։ Սանան մարմնավորել է Սանամ Ալի Խանի դերը պակիստանյան հայտնի «Քհանի» հեռուստասերիալում։ Նրա խաղընկերը եղել է պակիստանցի դերասան Ֆերոզե Խանը։ Մեծ կինոյում իր առաջնախաղն ունեցել է 2017 թվականին՝ նկարահանվելով «Mehrunisa V Lub U» ֆիլմում։ Նրա խաղընկերը եղել է դերասան Դանիշ Թայմուրը։

## Կարիերա
Սանան իր կարիերան սկսել է որպես մոդել և նկարահանվել հեռուստագովազդներում։ 2012 թվականին մարմնավորել է «Mera Pehla Pyar» հեռուստասերիալի երկրորդական դերերից մեկը։ Միևնույն տարում նկարահանվել է «Shehr-e-Zaat» հեռուստասերիալում։ Առավել հայտնի է դարձել 2016 թվականին՝ մարմնավորելով Մահնուրի դերը «Միայն հիշիր» հեռուստասերիալում։ Նրա խաղընկերը եղել է Զահիդ Ահմեդը։ Մեծ կինոյում իր առաջնախաղն ունեցել է 2017 թվականին՝ նկարահանվելով «Mehrunisa V Lub U» ֆիլմում։ Նրա խաղընկերը եղել է դերասան Դանիշ Թայմուրը։ Նույն տարում Բիլալ Աշրաֆի հետ միասին նկարահանվել է «Rangreza» հեռուստասերիալում։ Մի քանի սերիաներում նկարահանվելուց հետո՝ լքել է նախագիծը։ Սանան մարմնավորել է Սանամ Ալի Խանի դերը պակիստանյան հայտնի «Քհանի» հեռուստասերիալում։ Նրա խաղընկերը եղել է պակիստանցի դերասան Ֆերոզե Խանը։

## Հեռուստատեսություն

### Մասնակցությունը հեռուստաշոուներին

## Ֆիլմագրություն
;

### Մասնակցությունը երաժշտական հոլովակներին

## Ծանոթագրություններ

## Արտաքին հղումներ
* 

Կատեգորիա:Պակիստանցի դերասանուհիներ
Բալու գետ

**Բալու** (), գետ Բանգլադեշում, Շիտալակշյա գետի աջ վտակը։ Այն հոսում է Բանգլադեշի հյուսիսային կենտրոնական մասով՝ Գազիպուր, Դաքքա և Նարայանգանջ շրջանների տարածքով։ Գետը ոլորուն է։ Այն ունի 44 կմ երկարություն և միջին լայնությունը կազմում է 79 մետր։ Բանգլադեշի ջրային ռեսուրսների զարգացման խորհրդի գետերի ցանկում նշված է 46 համարի ներքո։

Բալու գետը հոսում է Շիտալակշյա գետի աջափնյա լեռնաշղթայի երկայնքով, Բելաիսկյան ճահիճի հյուսիս-արևելքում գտնվող Բանգլադեշի մայրաքաղաք Դաքքայով և ըստ էության համարվում է Շիտալակշյա գետի մեռյալ վտակ։ Գետը մայրաքաղաքային Դեմրա շրջանում թափվում է Շիտալակշյա գետի մեջ։ Թանգա գետի չորացած հունի միջոցով Կապասիայի շրջանում պարբերաբար կապվում է Թուրագ գետի հետ։ Մուսոնների ընթացքում գետը Շիտալաշյա գետի աջափնյա հարթավայրում հանդես է գալիս որպես ջրանցք և իր մեջ ներառում է Շիտալակշյա և Թուրագ գետերի ջրերը։

Բալու գետը նավարկելի է անձրևների սեզոնին։ Գետի վրա պեղումներն իրականացվում են Բանգլադեշի կառավարության հովանավորությամբ։ Չնայած դրան, Բալու գետը վերածվում է մեռյալ գետի։ Դա պայմանավորված է նրանով, որ հիմնականում գետի հոսքը տեղի է ունենում մուսոնների ժամանակ, երբ նրա երկայնքով հոսում է Շիտալակշյա գետը։ 6-7 ամսվա ընթացքում անձրևի բացակայության պատճառով գետը ցամաքում է։

Բալու գետի ջրերը օգտագործվում են ոռոգման նպատակով։

## Ծանոթագրություններ

Կատեգորիա:Բանգլադեշի գետեր
Կատեգորիա:Բենգալյան ծոցի ավազանի գետեր
Բենչո Օբրեշկով

**Բենչո Օբրեշկով** (, ), բուլղար ժանրային գեղանկարիչ, դիմանկարիչ, գրաֆիկ, Բուլղարիայի միջպատերազմական ժամանակաշրջանի ամենախոշոր նկարիչներից մեկը։

Օբրեշկովն Առաջին համաշխարհային պատերազմից հետո որպես նկարիչ զարգացել է եվրոպական գեղանկարչության երկու հզոր դպրոցներում. դրանցից մեկը ֆրանսիական դպրոցն էր իր ուշ շրջանի ֆովիզմով, նոր ծնվող սյուրռեալիզմով և տեսանելի նեոկլասիցիզմով, մյուսը գերմանական դպրոցն էր, որտեղ նոր նյութականությունը համատեղվում էր էքսպրեսիոնիզմի և Բաուհաուզի հետ։ Նկարչական տարբեր ուղղությունների հետ շփված Օբրեշկովը փորձում էր տեղական` բուլղարական գեղանկարչությանը հաղորդել փարիզյան դպրոցի ճաշակը։

## Կենսագրություն
Բենչո Օբրեշովը ծնվել է 1899 թվականի ապրիլի 27-ին, Բուլղարիայի արևելքում գտնվող Բուրգասի մարզի Կարնոբատ քաղաքում, որը Սև ծովից հեռու է 100 կմ և հայտնի բուլղար գրող Դիմիտր Պոլյակովի հայրենիքն է։

### Երիտասարդություն
Որպես գեղանկարիչ նրա աշխարհայացը ձևավորվել է գեղարվեստական մի շարք տարբեր համակարգերի ազդեցությամբ։

1918-1920 թվականներին սովորել է Բուլղարիայի գեղարվեստի ազգային ակադեմիայում, որտեղ նրա ուսուցիչներն են եղել համոզված ռեալիստ Պետկո Կլիսուրովը (1865-1933) և մոդեռնին ձգտող, Մյունխենի գեղարվեստի ակադեմիայի սան, պրոֆեսոր Իվան Անգելովը։

1926 թվականին գեղանկարչի մասնագիտությամբ ավարտել է Դրեզդենի գեղարվեստի ակադեմիան` սովորելով Օսկար Կոկոշկայի և Օտտո Դիկսի դասարանում։ Փարիզում մասնագիտացել է որպես քանդակագործ` աշակերտելով հայտնի քանդակագործ Էմիլ Անտուան Բուրդելին, 1925-1927 թվականներին մասնակցել է փարիզյան մի շարք ցուցահանդեսների։ Բուլղարիա է վերադարձել 1927 թվականին։

Հայրենիքում Բենչո Օբրեշկովը դարձել է 20-րդ դարի 30-ական թվականներին ձևավորված բուլղարական գեղանկարչության նորարարների խմբի առաջատարներից մեկը։

Մասնակցել է «Հայրենի արվեստ» շարժմանը (1925), եղել է «Նոր նկարիչների ընկերակցության» անդամ (1931), իսկ հետագայում` դրա նախագահը (1937)։

### Պատերազմ
1944 թվականին, երբ Սոֆիան դաժանորեն ռմբակոծվում էր, ռումբի պայթյունից կործանվել է այն շենքը, որտեղ ապրում էր Օբրեշկովն իր ընտանիքի հետ։ Այս շենքում էր նաև նկարչի արվեստանոցը։ Ընտանիքը հրաշքով փրկվում է` ապաստանելով նկուղում։ Սակայն նկարչի 350 գեղանկարները, ընտանեկան արխիվը, անձնական լուսանկարները, արտասահմանյան պատկերազարդ գրքերով հսկայական գրադարանը ոչնչանում են.

### Բուլղարիայի ժողովրդական հանրապետություն
1946 թվականին Բուլղարիայում կոմունիստական ռեժիմի հաստատումից հետո Բենչո Օբրեշկովը մի շարք այլ հայտնի նկարիչների հետ երկրի իշխանությունների կողմից «ֆորմալիստ» է հայտարարվել։ 1956 թվականին լեհ լրագրողին տված հարցազրույցի տպագրումից հետո Օբրեշկովին երեք տարով հեռացրել են Բուլղարաիայի նկարիչների միությունից։

Օբրեշկովը «Хитър Петър» (1960) ֆիլմի բեմադրող նկարիչն է։

1946 թվականին նկարիչն արժանացել է Բուլղարիայի վաստակավոր նկարչի կոչման, պարգևատրվել է «Կյուրեղ և Մեթոդիոս» երկրորդ աստիճանի շքանշանով և Բուլղարիայի ժողովրդական հանրապետության երկրորդ աստիճաննի շքանշանով։ 1969-1970 թվականներին եղել է Նկարիչների միություն ստեղծագորական ֆոնդի նախագահ։

## Ծանոթագրություններ

## Գրականություն
* 	 
* 
* 
* 

## Արտաքին հղումներ
* Invaluable.com
* Artnet.com

Կատեգորիա:Բուլղարացի արվեստագետներ
Կատեգորիա:Բուլղարացի նկարիչներ
Զենդեյայի սկավառակագրություն

Ամերիկացի երգչուհի Զենդեյան թողարկել է մեկ ստուդիական ալբոմ, չորս սինգլ, ութ գովազդային սինգլ, տասնհինգ երաժշտական տեսահոլովակ և մի քանի ելույթներ իր ալբոմում։ Նրա առաջին հայտնվելը եղել է *Kidz Bop Kids-ի* մի մասը *Kidz Bop Dance Party* ալբոմում 2010 թվականին։ 2011 թվականին Զենդեյան թողարկել է իր առաջին անկախ *«Swag It Out»* սինգլը։ Նրա հաջորդ սինգլը՝ *«Watch Me»-ն* ամերիկյան *[[Billboard Hot 100|Billboard Hot 100-ում]]* 86-րդ տեղ է զբաղեցրել։

2012 թվականի օգոստոսի 8-ին Զենդեյան պայմանագիր է կնքել *Hollywood Records-ի* հետ և սկսել է երգեր գրել իր առաջին ալբոմի համար։ Նրա առաջին *«Replay»* սինգլը թողարկվել է 2013 թվականի հուլիսի 16-ին։ Դրա պրոդյուսերը եղել է Միք Շուլցը, իսկ հեղինակը՝ Թիֆանի Ֆրեդն ու Փոլ *«Phamous»* Շելթոնը։ Նրա առաջին *«Zendaya»* ալբոմը թողարկվել է 2013 թվականի սեպտեմբերի 17-ին և զբաղեցրել է ամերիկյան *Billboard 200-ում* 51-րդ հորիզոնականը։

2015 թվականի մարտի 6-ին Թիմբալենդը հաստատել է, որ աշխատում է Զենդեյայի հետ նրա երկրորդ ալբոմի վրա։ Խոսելով ալբոմի մասին, Զենդեյան ասել է MTV News-ին, որ նրա երաժշտությունը «*[[Ռիթմ ընդ բլյուզ|R&B]]-ի* նոր ալիք է։ Ես կարծում եմ, որ դա պետք է ուղղորդվի․ դա հին դպրոցի ոճում է, բայց դրա նոր տարբերակն է»։ 2015 թվականի հուլիսին Զենդեյան ինստագրամում հրապարակել է երգի մի մասը, որի պրոդյուսերն էր Թիմբալենդը, ինչից հետո նա հայտնվել է Դուբայի ռադիոկայաններից մեկում և ցույց է տվել *«Close Up»* անվանումով երգի ավելի երկար մասը։ 2015 թվականի նոյեմբերի 8-ին նա տեղադրել է ևս մի տեսահոլովակ *R&B* ոճում գրված երգով, որը ներառվելու է նրա նոր ալբոմի մեջ։ Երգի համար գովազդային տեսահոլովակը թողարկվել է *Hunger TV* հեռուստաալիքի կողմից։ 2016 թվականի հունվարի 1-ին հայտարարվել է, որ Զենդեյայի երկրորդ ալբոմը թողարկվելու է փետրվարին, և դրան հաջորդելու է *«Something New»* սինգլը Քրիս Բրաունի հետ։ Սինգլը թողարկվել է փետրվարի 5-ին *Hollywood Records* և *Republic Records* լեյբլների վրա։ Երգը նշվում է, որպես նրա առաջին թողարկումը *Republic Records* լեյբլի հետ պայմանագիր կնքելուց հետո։

## Ալբոմներ
### Ստուդիական ալբոմներ

### Ընդլայնված կատարումներ

### Սաունդրեք ալբոմներ

## Սինգլներ
### Որպես առաջնորդ երաժիշտ

### Որպես ֆիթ երաժիշտ

### Գովազդային սինգլներ

## Ուրիշ երգեր, որոնք հիթ-շքերթներ են մտել

## Ուրիշ ելույթներ

## Երաժշտական տեսահոլովակներ
### Որպես առաջնորդ երաժիշտ

### Որպես հյուր

## Ծանոթագրություններ

## Արտաքին հղումներ
* 
* 

Կատեգորիա:Զենդեյա
Կատեգորիա:Սկավառակագրություններ
Լեռնային քարադր

**Լեռնային քարադր** (), քարադրների ընտանիքին (*Charadriidae*) պատկանող թռչուն։ Նրանք  ապրում են Հյուսիսային Ամերիկայում, ԱՄՆ-ում և Կանադայում, իսկ ձմեռները, ներառյալ Մեքսիկայում։ Այս թռչունի անունը չի արտացոլում նրա ապրելակերպը, քանի որ նա նախընտրում է ապրել հարթ տեղանքներում։ Հազվադեպ է հանդիպում ջրերի մոտ, հիմնականում ապրում է չոր հողի վրա։ Լեռնային քարադրը հիմնականում սնվում է միջատներով և հոդվածոտանիներով։

Բնության պահպանության միջազգային միությունը (ԲՊՄՄ) այս տեսակը ընդգրկել է Հատուկ պահպանության մեջ՝ վտանգման սպառնացող վիճակի մեջ գտնվող տեսակ։

## Բնութագիր
*Քարադր* բառը ծագել է լատիներեն *pluvia* բառից, որը նշանակում է «անձրև»։ Միջնադարյան Անգլիայում որոշ չվող թռչուններ հայտնի էին որպես սափրագլուխներ, քանի որ նրանք յուրաքանչյուր գարնան անձրևով վերադառնում էին իրենց բուծման վայրեր։ 1832 թվականին ամերիկացի բնագետ Ջոն Քըրք Թաունսենդը նկատեց անհայտ թռչնի մի տեսակ՝ Ժայռոտ լեռների մոտակայքում և ենթադրեց, որ բոլոր այդ թռչունները ապրում են լեռներում։ Քանի որ քարադրը յուրաքանչյուր գարնան վերադառնում էր իր բույնը, ուստի բնագետը նրան սխալ անվանում էր տվել։ Լեռնային քարադրի երկարությունը 8-ից 9,5 դյույմ է (20-ից 24 սմ) և կշռում է մոտ 3,7 ունցիա (105 գրամ)։ Նրա թևերի բացվածքը 17,5-ից 19,5 դյույմ է (44,5-ից 49,5 սմ)։ Լեռնային քարադրի ձայնը կազմված է ցածր, փոփոխական հնչյուններից։ Ե՛վ արու, և՛ էգ թռչունները նույն չափի են։ Արտաքին հատկանիշներով շատ նման են քարարդրանմաններին։

Նրանց զուգավորման շրջանը սկսվում է ամառվա սկզբին և ավարտվում է որոշ ժամանակ՝ հուլիսի վերջին կամ օգոստոսի սկզբին։ Էգ թռչունները դնում են 3 ձու։ Ձվերը սպիտակ գույնի են `սև կետերով։ Եթե ձվերը պահպանվում են տարբեր վտանգներից, հատկապես այնպիսի գիշատիչներից, ինչպիսիք են օձերը և աղվեսները, ապա դրանցից 28–31 օրվա ընթացքում դուրս են գալիս ձագերը։ Ձագերը ձվից դուրս գալուց հետո մի քանի ժամ անց լքում են բույնը։

## Պատկերասրահ

Պատկեր:Charadrius montanus map.svg|Լեռնային քարադրների տարածման արեալը
Պատկեր:Charadrius montanus FWS.jpg
Պատկեր:Charadrius montanus USGS.jpg
Պատկեր:Mountain Plover (Charadrius montanus) (16526856716).jpg
Պատկեր:Mountain Plover (Charadrius montanus) (19730627043).jpg
Պատկեր:Mountain Plover (Charadrius montanus) (16552877025).jpg
Պատկեր:Mountain Plover (Charadrius montanus) (16366958337).jpg
Պատկեր:Mountain Plover, Charadrius montanus.jpg
Պատկեր:Mountain Plover (5429557557).jpg
Պատկեր:Charadrius montanus, Carrizo Plain, San Luis Obispo, California 2.jpg
Պատկեր:Charadrius montanus - Pacific Grove Museum of Natural History - DSC06739.JPG
Պատկեր:The birds of eastern North America (Plate XV) (7602996292).jpg


## Ծանոթագրություններ

Կատեգորիա:Թռչուններ այբբենական կարգով
Կատեգորիա:Ողնաշարավորներ
Կատեգորիա:Քարադրանմաններ
Կատեգորիա:Քորդավորներ
Մեծ Պորտուգալիա

250px|thumb|Դրոշ, որն առաջարկվում է Մեծ Պորտուգալիայի կողմնակիցների կողմից:
250px|thumb|Մեծ Պորտուգալիայի առաջարկվող տարածքը:
**Մեծ Պորտուգալիա** (), իրրեդենտիստական քաղաքական հայեցակարգ, որն առաջարկվում է որոշ պորտուգալացի ազգայնականների կողմից և ենթադրում է պատմամշակութային առումով մոտ գտնվող տարածքների միավորումը Պորտուգալիային, սակայն այդ տարածքները պետք է գտնվեն երկրի սահմաններից դուրս։ Օրինակ՝ Գալիսիան, ինչպես նաև Օլիվենսներն և Իսպանիայի, Պորտուգալիայի սահմանային մի շարք գյուղեր, որոնց բնակիչները խոսում են տարբեր գալիսիական-պորտուգալական բարբառներով, ինչպիսիք է Ֆալա Դե Շալիման։

## Նախադրյալներ
Պորտուգալիան երկար և ամուր պատմամշակութային կապեր ունի Գալիսիայի հետ։ Դա պայմանավորված է նրանով, որ 1143 թվականին անկախացած Պորտուգալիայի վարչաշրջանը նախկինում Գալիսիայի Թագավորության կազմում էր։

Պորտուգալիան դարձավ անկախ թագավորություն, իսկ ժամանակի ընթացքում դարձել է գաղութային կայսրություններ, մինչդեռ Գալիսիան կորցրեց ինքնիշխանությունը և մտավ Իսպանիայի կազմի մեջ, որի մի մասը մինչ օրս ունի ինքնավար համայնքի կարգավիճակ։

Այնուամենայնիվ, չնայած գրեթե հազարամյա առանձին գոյությանը, Պորտուգալիայի և Գալիսիայի բնակչությունը պահպանում է ընդհանուր մշակութային ինքնությունը։ Կարևոր է նշել, որ պորտուգալերեն և գալիսերեն լեզուները շատ նման են, գալիսերեն-պորտուգալերեն ընդհանուր ծագում ունեն և բաժանվել են միայն XV դարում։

## Տես նաև
* Գալիսիայի թագավորություն

## Ծանոթագրություններ

## Արտաքին հղումներ
* Revista Portugaliza — Revista de Informação e Cultural e Científica
* AGAL — Associação Galega da Lingua
* Portal Galego da Língua

Կատեգորիա:Պորտուգալիայի քաղաքականություն
Կատեգորիա:Իրրեդենտիզմ
Ադելի սկավառակագրություն

Անգլիացի երգչուհի և երգերի հեղինակ Ադելը թողարկել է երեք ստուդիական ալբոմ, մեկ վիդեոալբոմ, երկու ընդլայված պիես և 17 սինգլ։ Ադելը պայմանագիր է կնքել XL-ի հետ 2006 թվականին և թողարկել է իր առաջին «19» ալբոմը 2008 թվականին։ Ալբոմը առաջին հորիզոնական է զբաղեցրել ալբոմների բրիտանական հիթ-շքերթում, իսկ նրա «Chasing Pavements» սինգլը երկրորդ հորիզոնական է զբաղեցրել սինգլների բրիտանական հիթ-շքերթում։ Եվս մեկ սինգլ՝ «Make You Feel My Love»-ը, առաջին հորիզոնական է զբաղեցրել Նիդեռլանդներում։

«21»-ը՝ Ադելի երկրորդ ստուդիական ալբոմը, թողարկվել է 2011 թվականի հունվարի 19-ին։ Ալբոմը անմիջապես սերտիֆիկացվել է որպես պլատինե բրիտանական ձայնագրական ինդուստրիայի կողմից, դեբյուտելով առաջին հորիզոնականին։ 21-ը 24 շաբաթ եղել է Billboard 200-ի բարձրագույն դիրքին ԱՄՆ-ում թողարկվելուց հետո։ Ալբոմի առաջին սինգլը՝ «Rolling in the Deep»-ը նույնպես առաջին հորիզոնական է զբաղեցրել Մեծ Բրիտանիայում և դարձել է նրա առաջին «առաջին հորիզոնականը» ամերիկյան Billboard Hot 100-ում։ Երկրորդ սինգլը՝ «Someone like You»-ն թողարկվել է 2011 թվականի փետրվարին և բարձրագույն դիրքին է հասել Մեծ Բրիտանիայում և Իռլանդիայում։ Դա նաև դարձել է նրա երկրորդ «առաջին հորիզոնականը» ԱՄՆ-ում։ «Set Fire to the Rain»-ը թողարկվել է որպես ալբոմից երրորդ սինգլ Եվրոպայում և դարձել է ԱՄՆ-ում նրա երրորդ «առաջին հորիզոնականը»։ 2012 թվականին հաստատվել է, որ Ադելը գրելու և թողարկելու է նոր երգ Ջեյմս Բոնդի թեմատիկայով։ Այդ նույն թվականի հոկտեմբերին նա թողարկել է «Skyfall» երգը, որը երկրորդ տեղ է զբաղեցրել Մեծ Բրիտանիայում, ութերորդ՝ ԱՄՆ-ում, և բարձրագույն դիրք՝ Գերմանիայում, Ֆրանսիայում, Իռլանդիայում, Նիդեռլանդներում և Շվեյցարիայում։ Նա նույնպես Օսկար մրցանակ է ստացել «Skyfall» երգի համար, որպես ֆիլմի համար լավագույն օրիգինալ երգ։

«25»-ը, Ադելի երրորդ ստուդիական ալբոմը, թողարկվել է 2015 թվականի նոյեմբերի 20-ին։ Դա դարձել է 2015 թվականի ամենավաճառվող ալբոմը, 17,4 միլիոն վաճառված պատճեններով։ «Hello»-ն թողարկվել է որպես ալբոմի գլխավոր սինգլ 2015 թվականի հոկտեմբերի 23-ին և բարձրագույն դիրքեր է զբաղեցրել Մեծ Բրիտանիայում, որտեղ դա դարձել է նրա երկրորդ բրիտանական «առաջին հորիզոնական» սինգլը։ Երգը դեբյուտել է Միացյալ Նահանգներում, առաջին տեղ զբաղեցնելով Billboard Hot 100-ում, դառնալով Ադելի ԱՄՆ-ում չորրորդ «առաջին հորիզոնական» սինգլը և շատ ռեկորդներ է խփել, այդ թվում դառնալով առաջին երգ, որի թվային վաճառքները մի շաբաթվա ընթացքում միլիոնից ավելի են։ 2016 թվականի մարտի դրությամբ, Ադելը վաճառել է մոտ 10 միլիոն ալբոմներ Միացյալ Թագավորությունում։ ԱՄՆ-ում երգչուհին վաճառել է մոտ 24,4 միլիոն ալբոմ 2017 թվականի հոկտեմբերի դրությամբ։ Բացի այդ, Ադելը 37 շաբաթ շարունակ եղել է բրիտանական ալբոմային հիթ-շքերթի բարձրագույն դիրքին։ Դա ռեկորդ է․ ոչ մի երգչուհի այդքան երկար չի զբաղեցրել այդ դիրքը։

## Ալբոմներ
### Ստուդիական ալբոմներ

### Վիդեո ալբոմներ

## Ընդլայնված կատարողներ

## Սինգլներ
### Որպես առաջնորդ երաժիշտ

## Singles
### As lead artist

### Ֆիթ արտիստ

## Հիթ-շքերթներում տեղեր զբաղեցրած երգեր

## Այլ ելույթները

## Տեսահոլովակներ

## Նշումներ

## Ծանոթագրություններ

Կատեգորիա:Ադել
Սուր առարկաներ (մինիսերիալ)

**«Սուր առարկաներ»** (), ռեժիսոր Ժան-Մարկ Վալեի ամերիկյան մինի-սերիալը, գլխավոր դերում հանդես է եկել Էմի Ադամսը։ Սերիալը նկարահանվել է Ջիլլիան Ֆլիննի համանուն վեպի վրա։ Սերիալի հեղինակը Մարտի Նոքսոնն է։ Պրեմիերան տեղի է ունեցել 2018 թվականի հուլիսի 8-ին HBO հեռուստաալիքում, բաղկացած է 8 սերիաներից։

## Սյուժե
Լրագրող Քամիլա Փրիքերը վերադառնում է Միսսուրի նահանգի իր հայրենի քաղաք, որպեսզի գրի վերջին ժամանակներս սպանված աղջկա դաժան սպանության հոդվածը։ Հոդվածը պետք է օգնի Քամիլային դուրս գալ ստեղծագործական ճգնաժամից և վերագործարկել իր լրագրողի կարիերան։ Սակայն հայրենի քաղաք վերադառնալը բացահայտում է Քամիլայի ցավոտ անցյալը և նրա ծանր հարաբերությունները մոր հետ, որոնք ժամանակին հանգեցրել են լուրջ հոգեկան խնդիրների։ Մինչ քաղաքում ուժեղանում է վախը և աճում համընդհանուր լարվածությունը, Քամիլան փորձում է գտնել մարդասպանին։

## Դերերում
### Հիմնական կազմ
* Էմի Ադամս՝ Քամիլա Պրիկեր
* Պատրիշա Կլարկսոն՝ Ադորա Քրելին
* Էլայզա Սքանլեն՝ Էմմա
* Քրիս Մեսինա՝ դետեկտիվ Ռիչարդ Ուիլիս
* Մեռի Քրեյվեն՝ Բիլ Վիկերի, ոստիկանապետ
* Հենրի Չերնի՝ Ալան Կրելին
* Թեյլոի Ջոն Սմիթ՝ Ջոն Կին
* Մեդիսոն Դևենպորտ՝ Էշլի Ուիլեր
* Միգել Սանդովալ՝ Ֆրենկ Կարի
* Ուիլ Չեյզ՝ Բոբ Նեշ
*Սոֆյա Լիլիս՝ երիտասարդ Քամիլա Պրիկեր
* Լուլու Ուիլսոն՝ Մերիան Պրիկեր
* Էլիզաբեթ Պերկինս՝ Ջեքի Օ’Նիլ

### Երկրորդական կազմ
* Ջեքսոնը Հյորսթ՝ Կիրկ Լեյսի
* Ջենիֆեր Ասպեն՝ Ջեննի Կին
* Դեյվիդ Սալիվան՝ Քրիս
* Ռեյգան Պաստերնակ՝ Քեթի Լեյսի
*Սիդնի Սուինի՝ Էլիս
* Հիլարի Ուորդ՝ Բեկկա

### Հրավիրված դերասաններ
* Բեթ Բրոդերիկ՝ Էննի Բ.
* Բարբարա Իվ Հարրիս՝ Այլին

## Էպիզոդներ

## Արտադրություն
Նախագիծը հայտարարվել է 2014 թվականի հուլիսին, սերիալը HBO-ից ստացել է ուղիղ պատվեր 2016 թվականի ապրիլի 1-ին։

## Մրցանակներ և անվանակարգեր
«Սուր առարկաներ» սերիալն ընդգրկվել է 2018 թվականի լավագույն սերիալների ցանկում, որը հրապարակել է ԿինոՊոիսկ կայքի խմբագրությունը։

## Ծանոթագրություններ

Կատեգորիա:HBO-ի բնօրինակ ծրագրեր
Կատեգորիա:Ամերիկյան հեռուստասերիալներ
Կատեգորիա:Ամերիկյան մինիսերիալներ
Կատեգորիա:Ամերիկյան վեպերի էկրանավորումներ
Կատեգորիա:Անգլերեն հեռուստասերիալներ
Անրի Մարտո (ջութակահար)

**Անրի Մարտո** (, ), ֆրանսիացի ջութակահար, կոմպոզիտոր և երաժշտության ուսուցիչ։

Գրող Ժան Մարտոյի հայրը։

Տեքստիլ գործարանատեր Ալբեր Մարտոի և նրա կնոջ Կլարա Լուիզա Դորոտեայի որդին է, ծնվել է Շվենդիում, դաշնամուրի դասեր է ստացել Կլարա Շումանի մոտ։ Մարտոի ծնողների տանը բազմաթիվ հյուրեր էին լինում, նրանց տանը հյուրընկալվում էր նաև Շառլ Գունոն, որը Մարտոի համար գրել է միջերք, որը կատարվել է 1887 թվականին Ռեյմսի մայր տաճարում։ Առաջին դասերը Մարտոն ստացել է հայտնի ջութակահար Կամիլլո Սիվորի, այնուհետև՝ Յուբեր Լեոնարի մոտ։

1900-1907 թվականներին Մարտոն դասավանդել է Ժնևի կոնսերվատորիայում, իսկ 1907 թվականին հրավեր ստացավ Բեռլինի երաժշտության բարձրագույն դպրոցում զբաղեցնել Յոզեֆ Յոախիմի տեղը։ Առաջին համաշխարհային պատերազմի սկզբին նրան ձերբակալեցին որպես ֆրանսիացի և տնային կալանքի ենթարկեցի Լիխտենբերգում, 1915 թվականին նա Շվեդիայի քաղաքացիություն ստացավ։ Հետպատերազմյան տարիները Մարտոն նախընտրեց անցկացնել Լիխտենբերգի տանը՝ վարպետության դասեր տալով։

Մարտոի լայն երգացանկում ընդգրկված են Մաքս Ռեգերի ստեղծագործությունները, ում հետ նա հաճախ ներկայացել է դուետով, Մարտոն առաջին հայտնի կատարողն էր, որը ճանաչվեց գերմանացի կոմպոզիտորի կողմից, և Ռեգերը նրան նվիրեց իր ստեղծագործություններից մի քանիսը, որոնց շարքում էր նաև ջութակի համերգը, որը նա կատարել էր 1908 թվականի հոկտեմբերի 15-ին Գեվանդհաուս նվագախմբում Արթուր Նիկիշի ղեկավարությամբ։ Մարտոն ելույթ է ունեցել նաև Պանչո Վլադիգերովի նվագակցությամբ։ Տարբեր տարիների Մարտոն ղեկավարել է բազմաթիվ լարային կվարտետներ (նրա հետ առանձին նվագել են նաև՝ Հյուգո Բեկկերը, Էինստ Կանբլայը, Ջորջե Ջորջեսկուն)։

Մարտոի երաժշտական ժառանգությունը ներառում է նվագախմբի հետ համերգ ջութակահարների համար (1907), լարային եռյակ, երգեհոնային ստեղծագործություններ և այլն։

Մարտոի անունն է կրում Հոֆ () քաղաքի մի փողոց և Լիխտենբերգի հրապարակը, որտեղ էլ նա մահացել է (): 2002 թվականից ի վեր Լիխտենբերգում անցկացվում է Անրի Մարտոյի անվան ջութակահարների միջազգային մրցույթ։

## Ծանոթագրություններ

## Գրականություն
* Blanche Marteau: Henri Marteau. Siegeszug einer Geige (Biographie), Schneider, Tutzing, 1971, ISBN 3-7952-0062-8
* Günther Weiß: Der große Geiger Marteau (1874—1934). Ein Künstlerschicksal in Europa, Schneider, Tutzing, 2002, ISBN 3-7952-1104-2

Կատեգորիա:Ֆրանսիացի ջութակահարներ
Կատեգորիա:Ֆրանսիացի կոմպոզիտորներ
Կատեգորիա:Շվեդ դասական երաժիշտներ
Կատեգորիա:Շվեդ մանկավարժներ
Պաուլ Շվարց

**Պաուլ Շվարց** (, ), գերմանացի արևելագետ, Լայպցիգի համալսարանի պրոֆեսոր։

## Կենսագրություն
Պալց Շվերցը ծնվել է 1867 թվականի նոյեմբերի 19-ին Նեյսե քաղաքում (քաղաք Լեհաստանում)։ 1893 թվականին Լայպցիգի համալսարանում պրոֆեսոր Ալբերտ Սոցինի (1844-1899) ղեկավարությամբ Շվարցը գրել և պաշտպանել է ատենախոսություն հին արաբական պոեզիայի վերաբերյալ՝ դառնալով Արևելագիտության գիտությունների թեկնածու։

1896 թվականին նա ստացել է գիտությունների դոկտորի կոչում Հին Պարսկաստանի մասին աշխատանքի համար («Iran im Mittelalter nach den arabischen Geographen»): Iran im Mittelalter nach den arabischen Geographen")։ 1896 թվականին ստացել է գիտությունների դոկտորի կոչում հին Պարսկաստանի մասին աշխատության համար։ 1896-1903 թվականներին դասավանդել է Լայպցիգում՝ որպես Արևելյան լեզուների դոցենտ։ 1903 թվականին Շվարցը դարձել է Արևելյան լեզուների պրոֆեսոր փիլիսոփայական ֆակուլտետում՝ այդ պաշտոնում մնացել է ավելի քան 30 տարի՝ մինչև 1937 թվականը։ Դասախոսել է արաբերենի և Ղուրանի մասին։ 1933 թվականի նոյեմբերի 11-ին Շվարցը գերմանական համալսարանների և բուհերի ավելի քան 900 գիտնականների և դասախոսների թվում էր, որոնք ստորագրել էին պրոֆեսորների հայտարարությունը Ադոլֆ Հիտլերի և նացիոնալ-սոցիալիստական պետության աջակցության մասին։ Մահացել է 1938 թվականի դեկտեմբերի 28-ին Տորգաու քաղաքում։

## Աշխատություններ
* Die Abbasidenresidenz Samarra. Neue historisch-geographischen Untersuchungen (=Quellen und Forschungen zur Erd- und Kulturkunde Bd. 1), Leipzig 1909.
* Escorialstudien zur arabischen Literatur- und Sprachkunde, Bd. 1, Stuttgart 1922.
* Iran im Mittelalter nach den arabischen Geographen, 9 Bde., Leipzig 1896—1935. (Nachdruck Olms, Hildesheim 1969)
* Hrsg.: Umar Ibn Abi Rebi’a Der Diwan nach den Handschriften zu Cairo und Leiden. Mit einer Sammlung anderweit überlieferter Gedichte und Fragmente. 2 Bde. in 1 Band, Leipzig 1901—1909. Reprint: Hildesheim 2004 ISBN 978-3-487-12638-8

## Գրականություն
* Kürschner 1931, Sp. 2741.

## Ծանոթագրություններ

## Արտաքին հղումներ
* 
*  

Կատեգորիա:1867 ծնունդներ
Կատեգորիա:1938 մահեր
Կատեգորիա:Անձինք այբբենական կարգով
Կատեգորիա:Գերմանացի արևելագետներ
Կատեգորիա:Գերմանացի իրանագետներ
Կատեգորիա:Գիտնականներ այբբենական կարգով
Կատեգորիա:Դեկտեմբերի 28 մահեր
Կատեգորիա:Իրանագետներ
Կատեգորիա:Լայպցիգի համալսարանի շրջանավարտներ
Կատեգորիա:Նոյեմբերի 19 ծնունդներ
Կատեգորիա:Գերմանացի մանկավարժներ
Կատեգորիա:Գիտությունների դոկտորներ
Կախարդական օղակ (նկար, Ուոթերհաուս)

«**Կախարդական օղակ**» (),  անգլիացի նկարիչ, պրեռաֆայելիտների ուշ շրջանի կարկառուն ներկայացուցիչ Ջոն Ուիլյամ Ուոթերհաուսի նկարներից։ Այս ստեղծագործությունը հեղինակը վրձնել է 1886 թվականին։ Յուղաներկով կտավի չափերն են 183 × 127 սմ։

Այսօր «Կախարդական օղակ» ստեղծագործությունը պահպանվում և ցուցադրվում է Թեյթ բրիտանական պատկերասրահում (Լոնդոն, Միացյալ Թագավորություն)։

## Պատմություն
«Կախարդական օղակ» ստեղծագործությունը Թագավորական ակադեմիայում ցուցադրվել է 1886 թվականին։ Նույն թվականին այն ձեռք է բերել Թեյթ պատկերասրահը։

Այն դրական է ընդունվել քննադատների ու հասարակության կողմից։

## Նկարագիր
Ջոն Ուիլյամ Ուոթերհաուսը կտավի կենտրոնում պատկերել է ստեղծագործության գլխավոր հերոսին՝ միայնակ կնոջ ֆիգուրը։ Շրջապատող բնապատկերը մշուշապատ է, կարծես մտացածին է։

Հեղինակը այս նկարը ստեղծելիս առանձնահատուկ ուշադրություն է դարձրել անկյուններին։ Վհուկի  ուժը արտահայտված է նրա դեմքի վճռական արտահայտությամբ։ Կաթսայից բարձրացող ծուխը ուղղահայաց է։ Օղակից դուրս Ուոթերհաուսը ագռավներ է պատկերել։

## Ծանոթագրություններ

## Արտաքին հղումներ
* johnwilliamwaterhouse.net 
* John William Waterhouse (The Art and Life of JW Waterhouse); 
* John William Waterhouse (Comprehensive Painting Gallery)
* John William Waterhouse Style and Technique
* Waterhouse at Tate Britain 
* Ten Dreams Galleries
* John William Waterhouse in the "History of Art" 

Կատեգորիա:1886 նկարներ
Կատեգորիա:Ջոն Ուիլյամ Ուոթերհաուսի նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Պրեռաֆայելիտներ
Կատեգորիա:Մեծ Բրիտանիայի արվեստ
Վան Գունվու

**Վան Գունվու** (, ), սինգապուրցի գիտնական-պատմաբան, որը զբաղվում է հարավ-արևելյան Ասիայում չինական սփյուռքի ուսումնասիրությամբ և այդ տարածաշրջանի երկրների հետ Չինաստանի հարաբերություններով։

## Կենսագրություն
Ավարտել է Իպո Անդերսոնի դպրոցը (Պերակ նահանգ, Մալայզիա)։ 1946-1948 թվականներին սովորել է Նանկինի Ազգային կենտրոնական համալսարանում (չի ավարտել Չինաստանում սկսված քաղաքացիական պատերազմի պատճառով)։ Սինգապուրի Մալայի համալսարանում ուսումնասիրել է պատմություն և ստացել բակալավրի և մագիստրոսի կոչում (1949-1954)։ 1957 թվականին ավարտել է Լոնդոնի համալսարանի արևելյան և աֆրիկյան հետազոտությունների դպրոցի ասպիրանտուրան ՝ պաշտպանելով «իշխանության կառուցվածքը Հյուսիսային Չինաստանում հինգ հարստությունների շրջանում» դոկտորական թեզը։ Ղեկավարել է Մալայա համալսարանի պատմության ամբիոնը (Կուալա Լումպուր, Մալայզիա) (1963-1968), Ավստրալիայի ազգային համալսարանի Հեռավոր Արևելքի պատմության ամբիոնը (1968-1975, 1980-1986)։ Եղել է Ավստրալիայի ազգային համալսարանի Խաղաղօվկիանոսյան հետազոտությունների դպրոցի տնօրեն (1975-1980), Հոնկոնգի համալսարանի ռեկտոր (1986-1995), Սինգապուրի ազգային համալսարանին առընթեր Արևելյան Ասիայի ինստիտուտի տնօրեն (1997-2000)։ Ներկայումս Սինգապուրի ազգային համալսարանի հումանիտար և հասարակական գիտությունների ֆակուլտետի պրոֆեսոր, Ավստրալիայի ազգային համալսարանի պատվավոր պրոֆեսոր է։  Մի շարք ամսագրերի խմբագրական խորհրդի անդամ, այդ թվում՝ Journal of Southeast Asian Studies, The China Journal, The China Quarterly, Modern Asian Studies, Japanese Journal of Political Science, China Studies, Pacific Affairs, The Pacific Review, China: an International Journal, Contemporary Southeast Asia, The Round Table, Asian Studies Review, Asian Culture և Journal of the Malaysian Branch, Royal Asiatic Society: Հրատարակել է ավելի քան 20 գիրք։  Գրում է անգլերեն բանաստեղծություններ։

## Ընտանիք
Կին՝ Մարգարետ Լիմ Պինգ-տինգ
Երեխաներ՝ Վան Շի Չանգ, Խյու Չանգ

## Պարգևներ
* Մշակույթի ասիական մրցանակ Ֆուկուոկա (Ճապոնիա, 1994)

## Հիմնական հրապարակումներ
* Pulse (1950),
* A Short History of the Nanyang Chinese (1959),
* The Cultural Background of the Peoples of Malaysia: Chinese culture (1962, մալայերենով),
* A Short History of the Nanyang Chinese (1969, 1988),
* The Chineseness of China (1991),
* China and the Chinese Overseas (1991),
* Community and Nation: China, Southeast Asia and Australia (1992),
* China and the Chinese Overseas (1994, չինարենով),
* The Chinese Way: China’s position in international relations (1995).
* Nanhai Trade: The early history of Chinese trade in the South China Sea (1998),
* China and Southeast Asia: Myths, Threats and Culture (1999),
* The Chinese Overseas: From Earthbound China to the Quest for Autonomy (2000),
* Joining the Modern World: Inside and Outside China (2000),
* Don’t Leave Home: Migration and the Chinese (2001),
* Anglo-Chinese Encounters since 1800 (2003),
* Divided China: Preparing for Reunification, 883-947 (2007).

## Ծանոթագրություններ

## Արտաքին հղումներ
* https://web.archive.org/web/20080527143026/http://www.nus.edu.sg/NUSinfo/EAI/Chairman.htm

Կատեգորիա:Չինացի պատմաբաններ
Կատեգորիա:Լոնդոնի համալսարանի շրջանավարտներ
Կատեգորիա:Չինացի գիտնականներ
Զվոնիմիրի ծովային շնիկ

**Զվոնիմիրի ծովային շնիկ**  (*Parablennius zvonimiri*), շնիկազգիներին (Blenniidae) պատկանող ձկների տեսակ։ Տեսակը անվանվել է ի պատիվ Խորվաթիայի թագավոր Դեմետրիուս Զվոնիմիրի, որը ղեկավարել է 1075 թ-ից մինչև 1089 թվականը, հավանական է, կապված այն վայրի հետ, որտեղ հավաքել են տեսակի տիպիկ ներկայացուցիչներին։

## Նկարագրում
Մարմնի երկարությունը` մինչև 7սմ։ Մարմինը երկարավուն է, կարճլիկ` սեղմված կողքերից։ Մեջքային լողակը, որում կան ոչ ավելի, քան 19 ճյուղավորված ճառագայթներ, առջևի և հետևի մասերի միջև նկատելի փոսիկ, բախվում է պոչային լողակի հետ։ Հաճախ գլխի առջևի մասում և ծոծրակին լինում են մի քանի շոշափուկներ։ Աչքերի միջև շոշափուկները` երկար թիակների նման, որոնք գրեթե հասնում են մեջքային լողակին, ունեն մինչև 7 մատնանման ելուստներ և ծայրերում բարակում են։ Առջևի քթանցքերի հետևում ունեն երկար թիակ, որը հասնում է հետևի քթանցքերին և ծայրամասերում ճյուղավորվում է 2-3 ելուստների։ Կողագիծը մինչև կորագիծը անընդհատ է, իսկ հետո ներկայացված է ընդհատվող հատվածներով։ Վերին ծնոտի վրա կան 29-34, իսկ ստորին ծնոտի վրա 28-30 ատամներ. երկու ծնոտներիի վերջին ատամները լայնացած են։ Մարմնի ընդհանուր հիմնագույնը շոկոլադե շագանակագույն է։ Մեջքին և կողքերին կան ոչ մեծ մուգ բծեր, որոնք, երբեմն, միաձուլվում են շերտերով։ Մեջքային լողակի հիմքում կան մինչև 7 սպիտակավուն կամ դեղնավուն բծեր, իսկ պոչային լողակի հիմքում` մուգ շագանակագույն բիծ։ Մեջքային լողակի առջևի մասի միջնորմներում, իրանի առջևի մասում և գլխի հետևի մասում լինում են մուգ կետեր։ Բազմացման շրջանում արուները ավելի գունեղ են դառնում և նրանց հետանցքի լողակի առջևի մասի ճառագայթների ծայրերին ի հայտ են գալիս լայնացումներ։

## Արեալ
250px|мини|слева
Տեսակի տարածվածությունը` Միջերկրական, Մարմարա, Սև ծովեր։

## Կենսաբանություն
Ծովի` քարքարոտ հատակով, ափամերձ տարածքների հատակաբնակ ձուկ։ Ապրում են ոչ մեծ խմբերով ժայռերի և մեծ քարերի արանքում` 5-6 մ խորություններում։ Բազմացումը, ըստ երևույթին, հունիս-օգոստոսին է, երբ ջրի ջերմաստիճանը 18-25 °С է։ Արուները` բազմացման համար, խորշերում, քարանձավներում և ճեղքերում, քարերի արանքներում և այլն, ծանծաղուտներում 0.5-1 մ խորություններում, սարքում են «բներ»։ Էգերին խնամում են` մարմնի առջևի մասը տարուբերելով։ Մի քանի էգ ձկնկիթը դնում և բեղմնավորվում են մեկ արուի կողմից։ Յուրաքանչյուր բնում նկատվել են 2-3 ձկնկիթի կույտեր, որնցից յուրաքանչյուրում եղել են 200-300 ձու։ Արուն ակտիվորեն պաշտպանում է բույնը։ Բեղմնավորումից 9 օր անց, ջրի 20-22 °С ջերմաստիճանում, ձկնկիթից դուրս են գալիս թրթուրները։ Սնվում է հատակի բուսածածկի օրգանիզմներով։

## Ծանոթագրություններ
Պոլ Գավարնի

**Պոլ Գավարնի**, (, *Hippolyte Sulpice Guillaume Chevalier*, ), ֆրանսիացի գրաֆիկ, ծաղրանկարիչ, գրքերի պատկերազարդող։

## Կենսագրություն
200 px|thumb|Գավարնի, ''Դիմակ'', 1831
Ծնվել է աղքատ ընտանիքում։ Աշխատել է գործարանում, զուգահեռաբար սովորել է գեղարվեստի անվճար դպրոցում։ Նրան նկատել է Էմիլ Ժիրարդենը, սկսել է տպագրվել նրա «Մոդ» ամսագրում, ինչպես նաև` տպագրվել է «Շարիվարի», «Արտիստ», «Իլյուստրասիոն» և իր ժամանակի այլ հայտնի պարբերականներում։ Պատկերազարդել է Օնորե դը Բալզակի և Էժեն Սյուի գրքերը, Էռնստ Հոֆմանի նովելները։

Կեղծանունը վերցրել է Իսպանիայի հետ սահմանին Վերին Պիրենեյներ դեպարտամենտի գեղատեսիլ գյուղակի անունից, որտեղ երիտասարդ տարիներին որոշ ժամանակ աշխատել է։

Իզիդոր Գրավնիլի հետ մասնակցել է «Սատանան Փարիզում» սատիրական պատմվածքների ու ակնարկների ժողովածուների աշխատանքներին, որոնք հրատարակել է Պիեռ Ժյուլ Էտցելը և որոնցում տպագրվել են Բալզակը, Ժորժ Սանդը, Շառլ Նոդիեն։ Գրաֆիկայում Գավարնիի սիրելի թեմաներից են եղել փարիզյան դիմակահանդեսները։

Շառլ Բոդլերը, գնահատելով Գավարնիի տաղանդը, նշել է, որ նա «ոչ միայն ծաղրանկարիչ է, և անգամ ոչ միայն նկարիչ, այլ նաև` գրականագետ».

1847-1851 թվականներին Գավարնին աշխատել է Մեծ Բրիտանիայում։ Կյանքի վերջին տարիներին գրեթե թողել է նկարչությունը, հետաքրքրվել է գիտական հայտնագործություններով։

## Ճանաչում
Նկարչի մասին առաջին մենագրության հեղինակը Գոնկուր եղբայրներն են, որոնք նրա ընկերներն էին։ Գավարնին նաև հաճախ է հայտնվել գրողների «Օրագրում»։ Անատոլ Ֆրանսն այսպես է մեկնաբանել «Օրագրում» Գավարնիի նկարագրությունը. 

Շառլ Բոդլերը «Ժամանակակից կյանքի բանաստեղծը» (1863) հոդվածում Գավարնիին նկարագրում է պարոն Գ. անվամբ։

## Ծանոթագրություններ

## Գրականություն
* 
**[[Շառլ Բոդլեր|Бодлер Ш]].* Об искусстве. — М.: Искусство, 1986. — 422 с.
* Lemoisne P.-A. Gavarni, peintre et lithographe. Paris, H. Floury, 1924—1928
* Dolan T. Gavarni and the critics. Ann Arbor: UMI Research Press, 1981
* L’oeuvre de Gavarni: lithographies originales et essais d’eau-forte et de procédés nouveaux; catalogue raisonné/ J. Armelhaut, E. Bocher, eds. Paris: L’Echelle de Jacob, 2002
* Поль Гаварни (1804—1866). Каталог выставки эстампов. Л.: Изд-во Гос. Эрмитажа, 1961
* Литографии Поля Гаварни и Оноре Домье: каталог передвижной выставки. Л.: Гос. Эрмитаж, 1974

## Արտաքին հղումներ
* Պոլ Գավարնի  
* Gavarni Paul
* Gavarni

Կատեգորիա:Ֆրանսիացի գրաֆիկներ
Կատեգորիա:Ֆրանսիացի ծաղրանկարիչներ
Կատեգորիա:Ֆրանսիացի նկարիչներ
Կատեգորիա:Ֆրանսիացի արվեստագետներ
Նոյեմբերյանի շրջանի հոգևոր կենտրոնների ցանկ

Ստորև ներկայացվում է Նոյեմբերյանի շրջանի վանական համալիրների, եկեղեցիների և մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Սիսիան համայնքի հոգևոր կենտրոնների ցանկ
* Ստեփանավանի շրջանի հոգևոր կենտրոնների ցանկ
* Գորիս համայնքի հոգևոր կենտրոնների ցանկ
* Մեղրի համայնքի հոգևոր կենտրոնների ցանկ
* Թալինի շրջանի հոգևոր կենտրոնների ցանկ
* Տաշիրի շրջանի հոգևոր կենտրոնների ցանկ
* Մարալիկի շրջանի հոգևոր կենտրոնների ցանկ
* Տավուշի շրջանի հոգևոր կենտրոնների ցանկ
* Թումանյանի շրջանի հոգևոր կենտրոնների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Արևելյան քարադր

**Արևելյան քարադր** (*Charadrius veredus*), քարադրների ընտանիքին պատկանող թռչուն։ Արևելյան քարադրին ազգակից է Կասպիական քարադրը։

## Տարածվածություն
Այս թռչունները տարածված են Մոնղոլիայում, Ռուսաստանի արևելյան մասում և Չինաստանում(Մանչուրիայում)։

Նրանց 90 %-ը  ձմեռում են Ավստրալիայում։ Արևելյան քարադրերը նաև ձմեռում են Ինդոնեզիայում և Նոր Գվինեայում (հազվադեպ)։

Նրանց միգրացիոն ուղիները անցնում են Չինաստանով և Հարավարևելյան Ասիայով։ Այս թռչունները չվում են Նոր Զելանդիա և Եվրոպա։

## Նկարագրություն
Համեմատաբար մեծ թռչուններ են։ Երկարությունը 21-25 սմ է, քաշը 95 գրամ։

Բնության պահպանության միջազգային միությունը (ԲՊՄՄ) նրանց հատուկ պահպանության կարգավիճակ է տվել՝ որպես քիչ մտահոգող տեսակ։

## Պատկերասրահ

Պատկեր:Charadrius veredus West Timor 1.jpg
Պատկեր:Charadrius veredus 1870.jpg
Պատկեր:Charadrius veredus - 1820-1860 - Print - Iconographia Zoologica - Special Collections University of Amsterdam - UBA01 IZ17200207.tif
Պատկեր:Bird illustration by Elizabeth Gould for Birds of Australia, digitally enhanced from rawpixel's own facsimile book447.jpg
Պատկեր:The birds of Australia (16175509573).jpg


## Ծանոթագրություններ

## Արտաքին հղումներ
* Marchant, S.; Higgins, P.J.; & Davies, J.N. (eds). (1994). *Handbook of Australian, New Zealand and Antarctic Birds. Volume 2: Raptors to Lapwings*. Oxford University Press: Melbourne. 
* National Photographic Index of Australian Wildlife. (1987). *The Shorebirds of Australia*. Angus & Robertson: Sydney.
Կարլ Լավալ

**Կարլ Գուստավ Պատրիկ դե Լավալ**, (, ), շվեդ ինժեներ և գյուտարար։

## Կենսագրություն
Կարլ Լավալը ծնվել է Շվեդիայի Օրսա քաղաքում։ 1866 թվականին ավարտել է Ստոկհոլմի տեխնոլոգիական ինստիտուտը (այժմ` Տեխնոլոգիական արքայական ինստիտուտ), 1872 թվականին ավարտել է Ուփսալայի համալսարանը։

1890 թվականին նա հայտնագործել է ծայրափողակը, որը ծառայել է  տուրբինին գոլորշի փոխանցելու համար և արդյունքում ստացել Լավալի անունը. այն մինչև օրս օգտագործվում է նույն նշանակությամբ։ 20-րդ դարում Կարլ Լավալի ստեղծած շոգետուրբինը գործածվել է նաև ռեակտիվ շարժիչներում ռեակտիվ հոսք ստեղծելու համար։

Կարլ Լավալին է պատկանում նաև տարբեր խտության հեղուկներից կազմված խառնուրդների բաժանման համար օգտագործվող ցենտրիֆուգի գյուտը։ Այս գյուտը նա օգտագործել է որպես կաթի զտիչ։ 1894 թվականին նա արտոնագրել է կաթի զտիչ մեքենան, որի փաստացի օգտագործված առաջին նմուշը թողարկվել է իր մահից հետո, 1883 թվականին, Կարլ Լավալի և Օսկար Լամմի կողմից ստեղծված Alfa Laval ընկերության կողմից։

Կարլ Լավալն իր կյանքի ընթացքում արտոնագրել է 93 գյուտ։

Ընտրվել է Ռիկսդագի անդամ։

Նա տնտեսական թեմաներով հոդվածներ է հրապարակել «Svenska Dagbladet» թերթում։

## Պատկերասրահ


Պատկեր:Impulse Turbine.jpg|Լավալի ստեղծած տուրբինը, Շվեդիա, 1888: Պահվում է Մյունխենի Գերմանական թանգարանում
Պատկեր:De Leval boat.jpg|Գուստավ Լավալի ստեղծած եզակի սուզանավը
Պատկեր:De Lavals ångturbinfabrik Järla Nacka 2005-07-31.jpg|Դե Լավալ տուրբինի նախկին գործարանը Նակայում, Ստոկհոլմի մոտակայքում, այժմ վեր է ածվել կոնֆերանս կենտրոնի


## Ծանոթագրություններ

## Արտաքին հղումներ
* Դե Լավալի կողմից հիմնադրված կազմակերպության պաշտոնական կայքը

Կատեգորիա:Շվեդ գյուտարարներ
Կատեգորիա:Շվեդ գործարարներ
Կատեգորիա:Ուփսալայի համալսարանի շրջանավարտներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Շվեդ ճարտարագետներ
Կատեգորիա:Շվեդ գիտնականներ
Կատեգորիա:Շվեդիայի քաղաքական գործիչներ
Վալերի Լարբո

**Վալերի Լարբո** (, ), ֆրանսիացի գրող։

## Կենսագրություն
Ծնվել  է հարուստ դեղագործի, հանքային աղբյուրների սեփականատիրոջ ընտանիքում։ Տիրապետել է  անգլերեն, գերմաներեն, իտալերեն, իսպաներեն լեզուներին։ Ապրել է հորից ստացած ժառանգության հաշվին։ Շատ է ճանապարհորդել։ Ընկերություն է արել  Շ. Ֆիլիպի, Անդրե Ժիդի և ուրիշների հետ։ 1935 թվականից հետո, հեմիպլեգիայով և աֆազիայով հիվանդ, անվասայլակին գամված, ստիպված է եղել թողնել գրականությունը։  Ժառանգությունը սպառելուց հետո ստիպված է եղել 1948 թվականին վաճառել 15.000 հատորից բաղկացած իր գրադարանը։

## Ստեղծագործություն
Բանաստեղծությունների և արձակ ստեղծագործությունների հեղինակ է, Ջեյմս Ջոյսի «Ուլիսես» վեպի, Ջոզեֆ Քոնրադի, Ուիլյամ Ֆոլքների, Գոմես դե լե Սեռնայի և ուրիշների արձակ ստեղծագործությունների թարգմանիչն է։

## Ստեղծագործություններ
* Poèmes par un riche amateur (1908)
* Fermina Marquez (1911)
* A.O. Barnabooth (1913)
* Enfantines (1918)
* Amants, heureux amants (1923)

## Նմանատիպ հրապարակումներ
* Œuvres. Paris: Gallimard, 1957 (переизд. 1977, 1989)

## Ճանաչում
1952 թվականին Լարբոյին շնորհվել է Գրական ազգային մրցանակ։ Նրա «Ֆերմինա Մարկես» վեպը Ֆրանսիայում երիտասարդության շրջանում առավել մեծ ժողովրդականություն վայելող ստեղծագործություններից է։  1957 թվականից գործում է Վալերի Լարբոյի Ընկերների միջազգային ասոցիացիան, որը շնորհում է ամենամյա գրական մրցանակներ։ Գրողի անունն է կրում Վիշիի մշակութային կենտրոնը, ինչպես նաև` քաղաքի լիցեյներից մեկը։

Ժորժ Պերեկի «Կյանքը օգտագործելու միջոց» վեպի հերոսի անունը Բարտլեբուտ է, որը կազմել է Հերման Մելվիլի «Բարտլբի» պատմվածքի հերոսի և Լարբոյի «Ա. Օ. Բարնաբուտ» գրքի հերոս-հեղինակի անվան միացումից։

## Ծանոթագրություններ

## Գրականություն
* Blankenhorn G. Der Kosmopolitismus bei Valéry Larbaud. Wiesbaden: Limes-Verl., 1958.
* Delvaille B. Essai sur Valéry Larbaud. Paris: P. Seghers, 1963
* Alajouanine T. Valery Larbaud sous divers visages. Paris: Gallimard, 1973
* Feldbacher A. Kindheit und Jugend bei Valery Larbaud. Frankfurt/Main u.a.: Lang, 1995.
* Mousli B. Valery Larbaud. Paris: Flammarion, 1998

Կատեգորիա:Ֆրանսիացի արձակագիրներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրաքննադատներ
Կատեգորիա:Ֆրանսիացի գրողներ
Կատեգորիա:Ֆրանսիացի թարգմանիչներ
Animal I Have Become

**«Animal I Have Become»**, Three Days Grace-ի երկրորդ ստուդիական` One-X  ալբոմի առաջատար սինգլը։ Ի տարբերություն շատ սինգլների, այն չի թողարկվել խանութներում և ունեցել է միայն մեկ թրեք։ Երգը ցուցադրվել է WWE SmackDown vs. Raw 2007 և SSX on Tour վիդեոխաղերում։ Երգը զբաղեցրել է ԱՄՆ-ի Mainstream Rock Tracks հիթ-շքերթի առաջին հորիզոնականը յոթ շաբաթ շարունակ և ԱՄՆ-ի Modern Rock Tracks հիթ-շքերթի առաջին տեղը՝ երկու շաբաթ շարունակ։ Ադամ Գոնթյեն հայտարարել է, որ այն ժամանակ, երբ նա գրել է երգը, եղել է Օքսիկոդոն ցավազրկողի ազդեցության տակ, զայրացած և վիրավորված։ Նա չէր հասկանում, թե ինչ էր դարձել։ Նա անվանել է այն «կենդանի, որը ես դարձել եմ» («Animal I Have Become»), գտնվելով վերականգնողական կենտրոնում։ Դա խմբի չորրորդ մասնակցի՝ Բարի Սթոքի հետ եղել է չորրորդ սինգլը։

## Տարբերակներ
2005 թվականի վերջին խումբը կատարել է երգի այլընտրանքային տարբերակը իր համերգների ժամանակ, որտեղ օգտագործել են այլ տեքստ։ «Animal I Have Become» և «Pain» սինգլները թողարկվել են ակուստիկ ձևաչափով և մատչելի են եղել այնպիսի օնլայն խանութներում, ինչպիսին է iTunes-ը։ Քրիստոնեական ApologetiX խումբը ձայնագրել է «Animal I Have Become» երգի ծաղրանմանակումը՝ «Animals I Have Begun» անվանումով, 2008 թվականին «Future Tense» ալբոմում։

## Տեսահոլովակ
Տեսահոլովակի մեջ ռեժիսորը եղել է Դին Քարնը, իսկ գլխավոր կերպարը երգիչ Ադամ Գոնթյեն։ Տեսահոլովակը սկսում է նրանով, որ Գոնթյեն քնած է իր սենյակում։ Նրա վրա պառկած է մի հրեշային էակ, որի հետ նա փորձում է պայքարել։ Հետո նա կանգնում, հագնվում և սկսում է քայլել Օնտարիոյի կենտրոնական փողոցներով։ Նա սկսում է նայել հայելիների մեջ և ուրիշ արտացոլող առարկաների վրա, նորից տեսնելով իրեն հրեշային էակի տեսքով՝ մեռած աչքերով, բերանի փոխարեն՝ մեծ ատամներ ունեցող բաց երախով։ Ադամը քայլում է տարբեր տեղերով, հրելով բոլորին, ով հայտնվում է նրա առջև։ Այս ամենը ավարտվում է նրանով, որ նա բարում հանդիպում է մի աղջկա, որը նմանություն ուներ հրեշի հետ։ Նա վախենում է և սկսում գոռալ, շրջելով սեղանը և նետելով աթոռը դեպի պատուհանը։ Գոնթյեն իմանում է, որ այդ ամբողջը երազ էր, բայց նրա սենյակը անկանոնության մեջ էր։ Տեսահոլովակւ ընթացքում ցուցադրվում են տեսարաններ, որտեղ խումբը նվագում է։

## Անդամներ
* Ադամ Գոնթյե՝ գլխավոր վոկալ
* Բարի Սթոք՝ գլխավոր կիթառ
* Բրեդ Ուելսթ՝ բաս կիթառ
* Նեյլ Սանդերսոն՝ հարվածայիններ, բեք վոկալ

## Հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* 
* 

Կատեգորիա:2006 երգեր
Կատեգորիա:2006 սինգլներ
Կատեգորիա:Երգեր ընտանեկան բռնության մասին
Կատեգորիա:Երգեր թմրանյութերի մասին
Կատեգորիա:Ռոք երգեր